armvectores/hy_wikipedia_2023 huggingface dataset:
Մագդալինա Մավրովսկայա

Մագդալինա Կոնստանտինովնա Մավրովսկայա (ռուս.՝ Магдалина Константиновна Мавровская, մարտի 8, 1914(1914-03-08), Մամինսկոե, Եկատերինբուրգի գավառ, Պերմի նահանգ, Ռուսական կայսրություն - մայիսի 24, 2012(2012-05-24), Կազան, Ռուսաստան), ռուս գեղանկարչուհի, գծանկարիչ, Թաթարստանի Հանրապետության ժողովրդական նկարիչ, Թաթարական ԱՍՍՀ մշակույթի վաստակավոր գործիչ, ԽՍՀՄ, Ռուսաստանի և Թաթարստանի հանրապետության նկարիչների միության անդամ։


== Կենսագրություն ==
1934 թվականին ավարտել է Արվեստի Թաթարական տեխնիկումը (այժմ` Կազանի գեղարվեստի ուսումնարան)։
1942 թվականից ԹԱՍՍՀ տարածքային և համառուսաստանյան ցուցահանդեսների մշտական մասնակից է, որոնցից նշանավորներն են են «Խորհրդային Ռուսաստան»-ը և «Մեծ Վոլգա »-ն (II-Վոլգոգրադ, 1967, հուլիս-օգոստոս, III-Ուլյանովսկ, 1969, նոյեմբեր- դեկտեմբեր, V-Կազան, 1980, մարտ-մայիս)։ Կազանում տեղի ունեցան Մավրովսկայայի վեց անհատական ցուցահանդեսներ, 1981 թվականին Ա. Մ. Գորկու անվան թանգարանում, որտեղ նրա աշխատանքները ցուցադրվեցին մշտական ցուցանմուշների սրահներից մեկում։ 1968 թվականին ընդունվում է ԽՍՀՄ նկարիչների միություն,  1986 թվականին նրան շնորհվում է Թաթարական ԱՍՍՀ մշակույթի վաստակավոր գործչի կոչում։ Մավրովսկայան բեղմնավոր գործունեություն է ծավալել ԽՍՀՄ ՆՄ «Չելյուսկինսկի» ստեղծագործական տանը։


== Ստեղծագործություններ ==
Զգալի ավանդ է ունեցել թաթարական գծանկարչության զարգացման գործում։ Նկարչուհու ստեղծագործական ժառանգության մեջ զգալի տեղ են գրավում բնապատկերները, դիմանկարները, նատյուրմորտները, ժանրային կոմպոզիցիաները։ Ստեղծել է մի շարք ջրաներկ նկարներ, ուրվանկարներ, փորագրանկարներ (օֆորտ, վիմագրություն, մոնետիպ).
Մավրովսկայայի Գորկուն, Տուկային, Պուշկինին նվիրված վաղ շրջանի աշխատանքների հիմքում ընկած են պատմա-գրականագիտական մոտիվները։ Նրա աշխատանքների հիմնական մասը կապված է Կազանի մշակույթի պատմության հետ։ Մավրովսկայան ավելի քան 30 գրաֆիկական աշխատանքների հեղինակ է, որոնք լայն ճանաչում են ստացել։ 

Բանաստեղծի հայրենիքում (Կիռլայ, Կիշլաուչ)
Կազանը ոչ վաղ անցյալում («Հին Կազան»-1987)
Լ. Ն. Տոլստոյի տեղը Կազանում և այլն
Բնանկարների շարք «Աբրամցեվո» (1953, սև ջրաներկ նկար)
«Թայմիր» վոլգո-տանկերի աշխատավորները
Կոկուշկինո գյուղ, Վ. Ի. Ուլյանով Լենինի առաջին աքսորի վայրը (1967-1968)
Բուլղարները (1968-1969)
Գորկովյան վայրերը Կազանում (1976-1979)
Կազանյան կրեմլի աշտարակները (1976-1978) և այլն


== Գրականություն ==
С. М. Червонная. Художники Советской Татарии (Мастера изобразительного искусства СХ ТАССР). - Казань. 1984. - С. 196-199.
М. Е. Ильина. Шесть десятилетий вдохновенного труда. - Казань, 1998, № 4. - с. 128.


== Արտաքին հղումներ ==
Магдалина Мавровская
Белова Л. Истории нетленные страницы: Воспоминания о «королеве графики» М. К. Мавровской
Բրազիլիա - Գերմանիա (ՖԻՖԱ Աշխարհի առաջնություն 2014)

2014 թվականի ՖԻՖԱ Աշխարհի առաջնության կիսաեզրափակիչ Բրազիլիա-Գերմանիա խաղը կայացել է հունիսի 8-ին Բելու Հորիզոնտի քաղաքի «Մինեյրո» մարզադաշտում։ Գերմանիայի հավաքականը հաղթեց 7։1 հաշվով։

Այս խաղն ամենարդյունվետն է աշխարհի առաջնությունների կիսաեզրափակիչների պատմության մեջ (8 գոլ)։ Գերմանիայի հավաքականը դարձավ առաջին թիմը, որն աշխարհի առաջնության կիսաեզրափակչում կամ եզրափակչում խփել է 7 գոլ։
Գերմանիայի հավաքականի 36-ամյա հարձակվող Միրոսլավ Կլոզեն, գրավելով բրազիլացիների դարպասը, դարձավ աշխարհի առաջնությունների լավագույն ռմբարկու (16 գոլ)` շրջանցելով բրազիլացի Ռոնալդոյին։ Գերմանիայի հավաքականը դարձավ ամենաարդյունավետ թիմն աշխարհի առաջնությունների պատմության մեջ, թիմի հաշվին կա 223 խփած գնդակ, իսկ Բրազիլիան խփել է 221 գոլ։ Գերմանիայի հավաքականը 2002 թվականի աշխարհի առաջնության եզրափակչում պարտվելու ռևանշը վերցրեց (0։2), այդ խաղում դուբլի հեղինակ էր դարձել հենց Ռոնալդոն` համապատասխանաբար 67-րդ և 79-րդ րոպեներին։ Այդ խաղը մինչև այս հանդիպումը վերջինն էր երկու թիմերի միջև։ Թիմերն իրար հետ ընդհանուր առմամբ անցկացրել են 22 խաղ. Գերմանիան հաղթել է 5-ում, Բրազիլիան՝ 12-ում, ևս 5 անգամ գրանցվել է ոչ-ոքի։


== Խաղը ==


=== Մանրամասներ ===


=== Վիճակագրություն ===

Աղբյուր՝ FIFA.com Archived 2014-07-12 at the Wayback Machine.


== Ծանոթագրություններ ==
Վարդգես Բաղրյան

Վարդգես Բորիսի Բաղրյան (հուլիսի 16, 1952(1952-07-16), Ստեփանակերտ, Ադրբեջանական ԽՍՀ, ԽՍՀՄ - փետրվարի 26, 2022(2022-02-26)) լրագրող, հրապարակախոս, Արցախի Հանրապետության Ազգային ժողովի նախկին պատգամավոր։


== Կենսագրություն ==
Վարդգես Բաղրյանը ծնվել է 1952 թվականի հուլիսի 16-ին Ստեփանակերտ քաղաքում, ԱՀ (նախկին՝ ԼՂԻՄ)։ 1969 թվականին ավարտել է Ստեփանակերտի հ. 2 միջնակարգ դպրոցը։ 1973 թվականին ավարտել է Երևանի Խ.Աբովյանի անվան պետական մանկավարժական ինստիտուտի «Մանկավարժություն և տարրական ուսուցման մեթոդիկա» ֆակուլտետը։ 1973-1974 թվականներին հայոց լեզու և գրականություն է դասավանդել ՀԽՍՀ Վարդենիսի շրջանի Ակունք գյուղի միջնակարգ դպրոցում։ 1974-1975 թվականներին ծառայել է Խորհրդային բանակում։ 1976-1988 թվականներին` ԼՂԻՄ ռադիոկոմիտեի լրագրող։ 1988-1995 թվականներին` Արցախի հեռուստառադիոկոմիտեի նախագահի տեղակալ` հեռուստատեսության գծով։ 1995-1998 թվականներին` ԼՂՀ հեռուստառադիովարչության պետ։ 1998-1999 թվականներին ղեկավարել է Ստեփանակերտի քաղաքապետարանի լրատվական ծառայությունը։ 1998 թվականի դեկտեմբեր` ԼՂՀ երկրորդ գումարման Ազգային ժողովի լրացուցիչ ընտրությունների արդյունքում ընտրվել է խորհրդարանի պատգամավոր։ Եղել է Ազգային ժողովի արտաքին հարաբերությունների մշտական հանձնաժողովի անդամ։ 1999-2005 թվականներին` ԼՂՀ նախագահի աշխատակազմի ղեկավարի տեղակալ։ 2005-2007 թվականներին` ԼՂՀ «Հանրային հեռուստառադիոընկերություն» ՓԲԸ գործադիր տնօրեն, 2007-2008 թվականներին՝ նույն հեռուստառադիոընկերության խորհրդի նախագահ։ 2008 թվականի հունիս-նոյեմբեր` ԼՂՀ մշակույթի և երիտասարդության հարցերի փոխնախարար։ 2008-2010 թվականներին` Արցախի ժողովրդավարական կուսակցության գրասենյակի ղեկավար։ 2010 թվականի մայիսի 23-ի խորհրդարանական ընտրություններում ընտրվել է ԼՂՀ հինգերորդ գումարման Ազգային ժողովի պատգամավոր՝ համամասնական ընտրակարգով, Արցախի ժողովրդավարական կուսակցության ընտրացուցակով։ 2010 թվականի հունիսի 10-ին ընտրվել է ԱԺ գիտության, կրթության, մշակույթի, երիտասարդության և սպորտի հարցերի մշտական հանձնաժողովի նախագահի տեղակալ։
2015 թվականի մայիսի 3-ի խորհրդարանական ընտրություններում ընտրվել է ԼՂՀ վեցերորդ գումարման Ազգային ժողովի պատգամավոր՝ համամասնական ընտրակարգով, Արցախի ժողովրդավարական կուսակցության ընտրացուցակով։ ԱԺ գիտության, կրթության, մշակույթի, երիտասարդության և սպորտի հարցերի մշտական հանձնաժողովի անդամ է։ Արցախի ժողովրդավարական կուսակցության անդամ է։ Ազգային ժողովի «Ժողովրդավարություն» խմբակցության ղեկավարն է։
Հայաստանի և Արցախի Հանրապետության գրողների միությունների անդամ է։
ԱՀ վաստակավոր լրագրող։


== Հեղինակած գրքերի և ֆիլմերի ցանկ ==


=== Գրքեր ===
«Ավո» - 1993
«Ֆենոմեն» - 1998
«Չընդհատվող թռիչք» - 2003
«Սեգո» - 2005
«Տեսադաշտ» - 2011
«Ղարաբաղյան ազատամարտի լուսաբանումը Արցախի հեռուստատեսությամբ»
«Ես կառուցում եմ իմ հողի վրա» - 2018
«Ես մնում եմ» պիեսի հիման վրա բեմադրություն - 2014


=== Ֆիլմեր ===
«Թերթելով պատմության էջերը» ֆիլմաշար


== Պարգևներ ու շքանշաններ ==
Պարգևատրվել է «Մեսրոպ Մաշտոց» շքանշանով (ԼՂՀ նախագահի թիվ 64 հրամանագիր, 21.05.2008թ.)
ԼՂՀ կառավարության Եղիշեի անվան ամենամյա մրցանակի դափնեկիր է։
ԼՂՀ վաստակավոր լրագրողի պատվավոր կոչում (ԼՂՀ նախագահի թիվ 49 հրամանագիր, 01.09.2007թ.):


== Ծանոթագրություններ ==
Աստերոիդների ցանկ (303701-303800)

Աստերոիդների ցանկ (303601-303700)  • Աստերոիդների ցանկ  • Աստերոիդների ցանկ (303801-303900)
 Աստերոիդների ցանկ (303601-303700)  • Աստերոիդների ցանկ  • Աստերոիդների ցանկ (303801-303900)
Հրաչյա Սաղաթելյան

Հրաչյա Մարկոսի Սաղաթելյան (1904, Ձորակապ, Հայաստան - 1979, Երևան, Հայկական ԽՍՀ, ԽՍՀՄ), հայ բժիշկ, ուռուցքաբան։ Բժշկական գիտությունների դոկտոր (1954), պրոֆեսոր (1957)։ ՀԽՍՀ գիտության վաստակավոր գործիչ։


== Կենսագրություն ==
Հրաչյա Սաղաթելյանը ծնվել է Ձորակապ գյուղում։ 1929 թվականին ավարտել է Երևանի պետական համալսարանի բժշկական ֆակուլտետը։ 1946 թվականից աշխատել է Բարդուղիմեոս Ֆանարջյանի հետ կազմակերպած Երևանի Ռենտգենաբանության և ուռուցքաբանության գիտահետազոտական ինստիտուտում, 1958-1979 թվականներին եղել է Ռենտգենախտորոշման բաժանմունքի, 1954 թվականին՝ Հյուսիս-Օսեթական պետական բժշկական (Օրջոնիկիձե) ռենտգենաբանության ամբիոնի վարիչ, 1957 թվականից համանուն ամբիոն է կազմակերպել Դուշանբեի բժշկական ինստիտուտում։
Եղել է Ռենտգենաբանների և ուռուցքաբանների հայկական գիտական ընկերության փոխնախագահ, ռենտգենաբանների միութենական գիտական ընկերության պատվավոր, Ռենտգեն-ճառագայթաբանների համամիութենական վարչության անդամ։
Աշխատանքները վերաբերում են կենդանական և բուսական հյուսվածքների վրա ռենտգենյան ճառագայթների կենսաբանական ազդեցությանը, ստամոքսաղիքային համակարգի հիվանդությունների ռենտգենաբանական և ստամոքսադիտական ախտորոշմանը։ Բացահայտել է չարորակ ուռուցքների ռենտգենյան ճառագայթաբուժման դեպքում ճառագայթների կոտորակային քանակների արդյունավետ ազդեցությունը։


== Երկեր ==
Сравнительные рентгенологические и гастроскопические исследования при заболеваниях желудка. Е., 1960.
Рентгенодиагностика задолеваний пищевода желудка и гостроскопия. Е., 1966.


== Ծանոթագրություններ ==
Fefe

«Fefe», ամերիկացի հիփ-հոփ երաժիշտ 6ix9ine-ի երգը Նիքի Մինաժի և կանադացի հեղինակ և պրոդյուսեր Murda Beatz-ի մասնակցությամբ։ Թողարկվել է 2018 թվականի հուլիսի 22-ին։


== Պատմություն ==
Նոր երգի մասին ռեփեր 6ix9ine-ն առաջին անգամ հայտարարել է իր եվրոպական համերգային շրջագայության ժամանակ՝ 2018 թվականի հունիսին։ Հուլիսի 18-ին նա Ինստագրամի իր էջ է վերբեռնել երգի ոչ մեծ հատված։ Հուլիսի 20-ին նա հայտարարել է, որ նոր սինգլի թողարկումը ծրագրված է երկու օր անց։ Հուլիսի 22-ին սինգլը պաշտոնապես թողարկվել է և հասանելի դարձել թվային ներբեռնման համար։ Հուլիսի 24-ին 6ix9ine-ը հայտարարել է, որ սինգլից ստացված շահույթի մի մասը կհատկացնի Նյու Յորքի երիտասարդական ծրագրերին։
«Fefe» սինգլի գեղարվեստական ձևավորումը կատարվել է երգիչների 3D-անիմացիայով արված կերպարների ձևով։ Մինաժի հագին G-string է։
Ամերիկյան Billboard Hot 100 հիթ-շքերթում երգն իր նորամուտը կատարել է չորրորդ հորիզոնականում՝ թողարկման առաջին շաբաթում ունանալով 24,000 օրինակ վաճառք և 45,7 մլն սթրիմինգ։ Դա ամենաբարձր ցուցանիշն է ռեփեր 6ix9ine-ի հաամր («Gummo» սինգլի զբաղեցրած № 12 հորիզոնականից հետո)։ Երգը դարձել է Նիքի Մինաշի 17-րդ հիթը լավագույն տասնյակում, ինչով նա գերազանցել է սեփական ռեկորդը, որ սահամնել էր ռեփեր կանանց շարքում։


== Արձագանքներ ==
Երգն ընդհանուր առմամբ արժանացել է խառը գնահատականների երաժշտական քննադատների և առցանց հրատարակությունների կողմից. Noisey-ից Քրիստեն Քորրին նշել է, որ անհարմարություն է զգում այդ երգի նկատմամբ, Idolator-ից Mike Wass-ը գրել է, թե «Մինաժի նոր դարաշրջանը դեռ բոլորովին չի հեռացել ժամանակակից ռեփ բեմի հետին պլան, սակայն նա, թվում է, կորցնում է դիրքերն իր գլխավոր մրցակիցների դեմ»։ Nylon ամսագրից Թեյլոր Բրայանն ռեփերների նոր համագործակցությունն ավելացրել է 2018 թվականին Մինաժի հակադրությունների ցանկում՝ գրելով, թե «եթե 2017 թվականը Քեթի Փերրիին ուղղված հարցերի տարի էր, ապա 2018 թվականը Նիքի Մինաժին ուղղված հարցերի տարի է»։ Երգին դրական է արձագանքել Փիթեր Ա. Բերին XXL ամսագրից։


== Երաժշտական տեսահոլովակ ==
Իր եվրոպական համերգային շրջագայության ժամանակ՝ 2018 թվականի հունիսին, ռեփեր 6ix9ine-ը հայտարարել է, որ նախատեսում է թողարկել այդ երգի տեսահոլովակը, երբ կվերադառնա ԱՄՆ։ Երգի թիզերը հանրությանը ներկայացվել է հուլիսի 19-ին։ Այդ ժամանակ էլ TMZ-ը հայտնել է, որ 6ix9ine-ը պատրաստում է նոր My Little Pony նոր տեսահոլովակի հետ Նիքի Մինաժի մասնակցությամբ։ Երաժշտական տեսահոլովակը հուլիսի 22-ին վերբեռնվել է YouTube-ի ալիք երգի թողարկումից մի քանի ժամ անց։ Տեսահոլովակը նկարահանել են ռեժիսորներ TrifeDrew-ը և Ուիլյամ Աշերը Figure Eight Creative Group-ից. տեսահոլովակի բեմադրմանը մասնակցել է նաև ռեփեր 6ix9ine-ը։ Նրանում ներկայացված են տարբեր չափերի սառնաշաքարներ և վարդագույն, դեղին ու կարմիր տարատեսակ փուչիկներ։ Առաջին երեք օրվա ընթացքում տեսահոլովակը դիտվել է 32 մլն, իսկ առաջին շաբաթում՝ ավելի քան 70 մլն անգամ։ Երգի ուղղահայաց հոլովակը թողարկվել է օգոստոսի 1-ին Spotify-ում։


== Հիթ-շքերթներ ==


== Ծանոթագրություններ ==


== Արտաքին հղումներ ==
 «Fefe» (անգլ.)
Ուորեն շրջան (Նյու Ջերսի)

Անվան այլ կիրառումների համար տե՛ս՝ Ուորեն շրջան (այլ կիրառումներ)Ուորեն շրջան (անգլ.՝ Warren County), ԱՄՆ Նյու Ջերսի նահանգի 21 վարչական միավորներից մեկը։ Ընդհանուր տարածությունը 927 կմ² է, բնակչությունը՝ 108.692 մարդ (2010 թ. տվյալներով)։ Շրջկենտրոնն է Բելվիդեր բնակավայրը։ Կազմավորվել է 1824 թ.։
Էնցկլյոսթերլե

Էնցկլյոսթերլե (գերմ.՝ Enzklösterle), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Կարլսրուե շրջանին։ Մտնում է Կալվ կազմի մեջ։ Բնակչությունը կազմում է՝ 1186 մարդ (ըստ 2010 թվականի դեկտեմբերի 31-ի)։ Տարածքը կազմում է՝ 20,20 կմ²։ Պաշտոնական կոդ՝ 08 2 35 025։


== Ծանոթագրություններ ==


== Արտաքին հղումներ ==
Պաշտոնական կայք
Բեթան

Բեթան (ֆր.՝ Bettant), համայնք Ֆրանսիայում, գտնվում է Ռոն Ալպեր մարզում՝ Էն գավառում՝ Ամբերյո ան Բյուժե համայքնի կազմում՝ Բելլե շրջանում։
Համայնքի INSEE կոդը 01041։


== Բնակչություն ==
Համայնքի բնակչությունը 2010 թվականի տվյալներով կազմում է 724 մարդ։


== Ծանոթագրություններ ==
Տիգրան Ներսիսյան (գործարար)

Անվան այլ կիրառումների համար տե՛ս՝ Տիգրան Ներսիսյան (այլ կիրառումներ)Տիգրան Յաշայի Ներսիսյան (ծնվ. է մարտի 26, 1966 թ., Երևան), հայազգի գործարար, տնտեսագիտության թեկնածու։ «Բորոդինո» ընկերության խմբի նախագահն է (2000 թ.-ից)։
2003 թվականին պաշտպանել է թեկնածուական դիսսերտացիան։
2008 թվականին «Ernst & Young» աուդիտորական ընկերության կողմից արժանացել է «2008 տարվա ձեռնարկատեր» մրցանակին։


== Հղումներ ==
Нерсисян Тигран Яковлевич(չաշխատող հղում)
ԶՈՎԱՑՈՒՑԻՉ ԸՄՊԵԼԻՔԻՑ՝ ԱՐՏԱԴՐԱԿԱՆ ԿԱՅՍՐՈՒԹՅՈՒՆ Archived 2008-05-25 at the Wayback Machine.
Մորոյա

Մորոյա  (ռուս.՝ Мороя), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Շչուգոր գետի ձախ ափից 217 կմ հեռավորության վրա։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062156
Կոդը ըստ հիդրոլոգիական հետազոտության (ՌԴ) — 103006215
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կոննի Պոլգրեյվ

Կոննի Պոլգրեյվ (կրճատ՝ Կոննի, ռուս.՝ Конни Полгрейв, հունվարի 3, 1999(1999-01-03) - փետրվարի 22, 2014(2014-02-22)), Ռուսաստանի Դաշնության նախագահ Վլադիմիր Պուտինի լաբրադոր տեսակին պատկանող տնային շունը։ Մամուլում նրան հիմնականում անվանում են Կոնի (մի ն-ով), կամ Լաբրադոր Կոնի։ Կյանքի ընթացքում ունեցել է ձագեր և «թոռներ»։ Հաճախակի հայտնվում է թերթերում և ամսագրային հոդվածներում, համարվում է «Օգոնյոկ» ամսագրի կոմիքսի և այլ գրքերի հերոսը, որոնք բնութագրում եմ Պուտինի կյանքը շան աչքերով։ Մահացել է 2014 թվականին։


== Ծագումնաբանություն ==
Տոհմնային զտարյուն լաբրադորը ծնվել է 1999 թվականին։ Կոնիի մոր մականունը՝ Հենրիետա Բուշ (Հենրիետա Բոշ), հորը՝ Ալկոր Ռոս Բրեդֆոլդ։ Ձեռք է բերվել ՌԴՆ-ի և ռուսական ռետրիվերների ակումբի միջոցով, դաստիարակվել է ՌԴՆ-ի 179-րդ փրկարարական կինոլոգիական կենտրում։ 2000 թվականին Սերգեյ Շոյգուն լաբրադորը նվիրել է նախագահին։


== Սիրած ուտեստ ==
Ինտերնետ կոնֆերանսի ժամանակ, որը տեղի է ունեցել 2006 թվականի հուլիսի 6-ին, նախագահ Պուտինը հայտարարել է, որ իր շան սիրելի ուտեստը մսով շիլան է, որը նա ուտում է օրական 2-3 անգամ։ Պատվիրակության ընդունման ժամանակ նախագահը խնդրել է` շանը սեղանի վրա դրված քաղցրավենիքներից չտալ։
Բայց արգելքները չեն ազդում Կոնիի վրա, որը մի անգամ կուլիսների ետևում կերել է այն քաղցրավենիքը, որը նախատեսված էր Բորիս Գրիզլովի և Յուրի Լուժկովի համար։


== Երեխաներ և թոռներ ==
Կոնիի դստրերից մեկը ծառայում է Վլադիկավկազի փրկարարական ծառայությունների ջոկատում։


== Ծանոթագրություններ ==


== Արտաքին հղումներ ==
«Конни» (ռուսերեն)։ Экспресс-газета։ Արխիվացված օրիգինալից 2012-02-22-ին։ Վերցված է 25 июля 2007 
«Собака Путина питается кашей с мясом» (ռուսերեն)։ компьюлента.ру։ Արխիվացված է օրիգինալից 2007-02-10-ին։ Վերցված է 3 октября 2007 
«Собака Путина стала бабушкой» (ռուսերեն)։ ISRAland։ Արխիվացված է օրիգինալից 2012-02-22-ին։ Վերցված է 3 октября 2007 
«Дочь собаки Путина помогает спасателям Владикавказа» (ռուսերեն)։ Осетинское радио и телевидение։ Արխիվացված է օրիգինալից 2012-02-22-ին։ Վերցված է 3 октября 2007 
«Собака Путина на детских рисунках» (ռուսերեն)։ Экспресс-газета։ Արխիվացված օրիգինալից 2012-02-22-ին։ Վերցված է 3 октября 2007 
«Собака Путина в номерах «Огонька»» (ռուսերեն)։ журнал «Огонёк»։ Արխիվացված է օրիգինալից 2012-02-22-ին։ Վերցված է 3 октября 2007 
«Путин и его маленькие друзья» (ռուսերեն)։ Грани.ру։ Արխիվացված է օրիգինալից 2012-02-22-ին։ Վերցված է 3 октября 2007 
«A Book About Putin Through His Dog's Eyes» (անգլերեն)։ Centre for Defense Information։ Արխիվացված օրիգինալից 2012-02-22-ին։ Վերցված է 3 октября 2007 
«Нелёгкая судьба щенков Путина» (ռուսերեն)։ Արխիվացված է օրիգինալից 2012-02-22-ին։ Վերցված է 3 октября 2007 
«Питерцы попросят поставить памятник собаке Путина» (ռուսերեն)։ Лента.ру։ Արխիվացված օրիգինալից 2012-02-22-ին։ Վերցված է 5 октября 2007 
«Президент и его владелец» (ռուսերեն)։ Газета.ру։ Արխիվացված օրիգինալից 2012-02-22-ին։ Վերցված է 30 ноября 2007 Կատեգորիա:Վլադիմիր Պուտինի կենդանիներ
Պոկրովկա (գյուղ, Աբզելիլովսկի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ռուս.՝ Покровка, բաշկիրերեն՝ Покровка), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 222 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավգիկ

Ավգիկ, գյուղ Արևմտյան Հայաստանում, Բիթլիսի վիլայեթի Մշո գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ղարափափաղներ

Ղարափափաղներ (ադրբ.՝ Qarapapaqlar, թուրքերեն՝ Karapapaklar, բառացի՝ սև փափաղներ), թյուրքալեզու ժողովուրդ կամ ցեղախումբ։ Որոշ հեղինակների կողմից համարվում են ադրբեջանցիների կամ թուրքմենների ենթախումբ, իսկ լեզուն՝ ադրբեջաներենի կամ թուրքմեներենի բարբառ։ Ղարափափաղների հստակ թիվը հայտնի չէ, սակայն հավանաբար այն հասնում է հարյուր հազարների։
Այժմ բնակվում են Թուրքիայի Հանրապետության Արդահանի (Ծովակ լճի ափերին), Կարսի և Աղրիի մարզերում, Իրանի հյուսիս-արևմուտքում, Վրաստանի Քվեմո Քարթլի մարզում, Ադրբեջանական Հանրապետության հիմնականում Ղազախի և Աղստևի շրջաններում։


== Կազմ ==
Ղարափափաղների մեջ առանձնանում են հետևյալ ցեղերը՝ թերքավյուն (հայտնի են նաև որպես բորչալո, համարվում են խանական ցեղ), սարալ, արափլը, ջան ահմեդի, չախարլը, ուլաչլը։
1935 և 1950 թվականների Թուրքիայի մարդահամարներում թուրքերի և թուրքմենների հետ համատեղ համարվում են թուրքերեն խոսող միավորում։


== Կրոն ==
Իրանում բնակվող ղարափափաղները դավանում են շիա իսլամ (հիմնականում ալևիներ են), իսկ Թուրքիայում՝ սուննի իսլամ։ 


== Արտաքին հղումներ ==
Սմբատ Սահակյան // Այրումներից մինչև շահսևաններ. ադրբեջանական պատմության խորքերում Archived 2020-08-08 at the Wayback Machine.  (ռուս.)
Գ.Դ.Աղաև // Ադրբեջանի բնակեցումը թյուրքերով (ռուս.)


== Ծանոթագրություն ==
Ռեդբուժ

Ռեդբուժ (ռուս.՝ Редбуж), գյուղ Ռուսաստանի Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պետրոպավլովսկայա եկեղեցի (Կիսլովսկոե)

Սուրբ Ամենաբարձրյալ  առաքյալներ Պողոսի և Պետրսի եկեղեցի (ռուս.՝ Церковь Святых Первоверховных Апостолов Петра и Павла), ռուս ուղղափառ եկեղեցու Կամենսկի թեմի վանք Սվերդլովսկի մարզի Կամենսկի քաղաքային օկրուգի Կիսլովսկոե գյուղում։
Սվերդլովսկի մարզային կառավարության 2001 թվականի  № 859-ПП որոշմամբ  եկեղեցուն շնորհվել է տարածաշրջանային նշանակության հուշարձանի կարգավիճակ։


== Պատմություն ==
Առաջին փայտե եկեղեցին Կիսլովսկում կառուցվել է 1746 թվականին,  օծվել է Տոբոլսկի միտրոպոլիտ Անտոնիայի օրհնությամբ և կոչվել Սուրբ ամենաբարձրյալ առաքյալներ Պողոսի և Պետրոսի անվամբ։ Վանքի հին փայտե շինությունը հատկացվել է Շադրինսկի շրջանի Ուլուգուշսկ գյուղին։
1832 թվականին ծխականների հանգանակությամբ, տեղաբնակ շինարար Մովսես Տիխոնով Մելնիկովի ակտիվ մասնակցությամբ և սեփական միջոցների ներդրմամբ կառուցվեց քարե եռաբեմ եկեղեցի։ Գլխավոր եկեղեցին օծվել է Պերմի եպիսկոպոս Արկադի սրբազանի օրհնությամբ 1846 թվականի հունիսի 29-ին։
1879-1882 թվականներին եկեղեցին վերակառուցվեց, սկզբում ջեռուցվեց աջ կողմի մատուռը, որը  օծվեց Եկատերինբուրգի եպիսկոպոս Մոդեստի օրհնությամբ 1879 թվականի նոյեմբերի 11-ին տեառնընդառաջի տոնի պատվին, այնուհետև ձախ մատուռը, որը դարձյալ օծվեց Եկատերինբուրգի եպիսկոպոս Մոդեստի օրհնությամբ 1882 թվականի հունիսի  29-ին,  Սուրբ Ասվածածնի տոնի պատվին։ 20-րդ դարի սկզբում գլխավոր տաճարում կային  քառաշարք ոսկեզօծ փորագրությամբ սրբապատկերներ,  տաճարի ներքին պատերը ներկված էին յուղաներկով, իսկ միջնամասում և զոհասեղանին գեղանկարչական պատկերներ էին արված։
Եկեղեցու կցաշենքում պատերը սվաղված և սպիտակեցված էին կրաքարով, իսկ զոհասեղանը ներկված էր սոսնձային ներկով։ Դրսից ամբողջ եկեղեցին սվաղված և սպիտակեցված էր և երկաթով պատված։ Գլխավոր տաճարում 1888 թվականին թագավորական դարպասները փոխարինվեցին նորերով, տեղական սրբապատկերները վերանկարվեցին, մյուսները նորացվեցին, ոսկեզօծված սրբապատկերները մաքրվեցին, իսկ եկեղեցին զարդարվեց որմնանկարային գեղանկարչությամբ։ Եկեղեցում պահպանվել է 1788 թվականի գահական արծաթե խաչը։ Բացի եկեղեցական կանոնադրությամբ սովորաբար իրականացվողներից  ծխական համայնքում գոյություն ունի երկու խաչի թափոր, ամեն տարի օգոստոսի 6-ին  կազմակերպվում է երթ դեպի նախկին փայտե եկեղեցուց ոչ հեռու գտնվող խաչը և Համբարձման օրը դեպիԿունգուրսկ գյուղի մոտ գտնվող խաչը։
Տաճարը փակվել է 1937 թվականին, իսկ 1990 թվականին վերադարձվել է Ռուսական ուղղափառ եկեղեցուն։   


== Ծանոթագրություններ ==
Արած

Արած, գավառ Մեծ Հայքի Այրարատ նահանգի կազմում։
Գտնվում էր այժմյան Նախիջևանի ԻՍՍՀ Իլյիչևսկի և ՀՍՍՀ Արարատի շրջանների շուրջ 250 կմ² ընդգրկող տարածքում։ Աղբյուրներում անվանվել է նաև Արածո կողմն։


== Տես նաև ==
Այրարատ
Մեծ Հայքի վարչական բաժանում


== Գրականություն ==
Թ.Խ. Հակոբյան (1981). Հայաստանի պատմական աշխարհագրություն. Երևան։ «Միտք»։


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
(1788) Կիեսս

(1788) Կիեսս (անգլ.՝ Kiess), աստերոիդ աստերոիդների հիմնական գոտում։ Հայտնաբերվել է 1952 թվականի հուլիսի 25-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 3,11244 ա. մ., առավելագույնը մոտենում է 2,6162 ա. մ. հեռավորության վրա և հեռանում 3,6087 ա. մ.։ Արեգակի շուրջ մեկ ամբողջական պտույտ է կատարում 2005,63 երկրային օրվա ընթացքում, իր ուղեծրով շարժվելով միջինում 0,179495 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1788) Կիեսս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արալ (գետ)

Արալ, գետ Վրաստանում, Կուրի ավազանում, հոսում է Ախալցխայի շրջանով։


== Ծանոթագրություններ ==
Նորմա (Լացիո)

Անվան այլ կիրառումների համար տե՛ս՝ Նորմա (այլ կիրառումներ)Նորմա (Լացիո) (իտալ.` Norma), կոմունա Իտալիայում, գտնվում է Լացիո մարզի Լատինա գավառում։
Բնակչությունը` 3989 մարդ (2008), բնակչության խտությունը՝ 129 մարդ/կմ², տարածքը՝ 31 կմ², փոստային ինդեքսը՝ 4010, հեռախոսային կոդը՝ 0773։
Կոմունայի հովանավորն է Սուրբ Վարվառան։ Տոնը նշվում է դեկտեմբերի 4-ին։


== Ժողովրդագրություն ==
Բնակչություն


== Վարչակազմ ==
Հեռախոս։ 0773 352801
Էլեկտրոնային փոստ։ info@comune.norma.lt.it
Պաշտոնական էջ։ http://www.comunedinorma.it/ Archived 2006-02-15 at the Wayback Machine.


== Արտաքին հղումներ ==
Պաշտոնական էջ Archived 2006-02-15 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վոտո (Կանտաբրիա)

Վոտո (իսպ.՝ Voto), քաղաք և մունիցիպալիտետ Իսպանիայում, մտնում է Կանտաբրիա նահանգի, ինչպես նաև Կանտաբրիա ինքնավար մարզի մեջ։ Մունիցիպալիտետը գտնվում է Տրասմերա շրջանում։ Տարածքը ՝ 77.7 կմ²։ Բնակչությունը ՝ 2712 մարդ (2010 թվականի տվյալներով ) ։


== Բնակչություն ==


== Ծանոթագրություններ ==


== Արտաքին հղումներ ==
La Junta de Voto
Սկովորոդինսկի շրջան

Սկովորոդինսկի շրջան (ռուս.՝ Сковородинский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1926 թվականին։ Վարչական կենտրոնը՝ Սկովորոդինո։


== Աշխարհագրություն ==
Շրջանի տարածքի մակերեսը կազմում է 20500 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31395 մարդ։ Բնակչության խտությունը կազմում էր 1,53 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տակաոկա

Տակաոկա (ճապ.՝ 高岡市 Takaoka-shi), քաղաք Ճապոնիայում՝ Տոյամա պրեֆեկտուրայի հյուսիսարևմտյան հատվածում։ Տակաոկան համարվում է պրեֆեկտուրայի երկրորդ ամենամեծ քաղաք բնակչության թվով՝ զիջելով է միայն Տոյամային։
2018 թվականի մարտի 10-ի տվյալների համաձայն՝ քաղաքի բնակչությունը կազմում է 173 086, իսկ բնակչության խտությունը՝ 819 մարդ/կմ2։ Քաղաքի տարածքը կազմում է 209,57 կմ2։


== Աշխարհագրություն ==
Տակաոկան զբաղեցնում է պրեֆեկտուրայի տարածքի 5 տոկոսը։
Տակաոկա պրեֆեկտուրան հյուսիսից հարավ ձգվում է 19,2 կմ, արևմուտքից արևելք՝ 24,5 կմ, իսկ տրամագիծը կազմում է 125,9 կմ, որը գրեթե համարժեք է Տոյամա պրեֆեկտուրայի ափագծի երկարությանը (147)։ Տակաոկան սահմանակցում է Տոյամա պրեֆեկտուրայի չորս քաղաքների հետ և Իսիկավա պրեֆեկտուրայի 2 ավանների հետ։


=== Հարևան բնակավայրեր ===
Տոյամա պրեֆեկտուրա
Հիմի
Տոնամի
Օյաբե
Իմիզու
Ցուբատա
Հոդացուսիմիզու


== Կլիմա ==
Տակաոկայի կլիման մերձարևադարձային մուսսոնային է (Կյոպպենի կլիմաների դասակարգում Cfa)։


== Բնակչություն ==
Քաղաքի բնակչության շարժը ներկայացված է այուսակում։


=== Օտարազգիներ ===
2011 թվականի տվյաների համաձայն, Տակաոկա քաղաքում բնակվում է շուրջ 1 430 բրազիլացի, շուրջ 700 չինացի և շուրջ 360 ֆիլիպինցի։


== Քույր քաղաքներ ==
 Բրազիլիա Միրանդոպոլիս, Սան Պաուլու, Բրազիլիա, 1974 թվականից  
 ԱՄՆ Ֆորտ Ոուեյն, Ամերիկայի Միացյալ Նահանգներ, 1977 թվականից
 Չինաստան Ցզինցժոու, Լյաոյան, Չինաստան, 1985 թվականի օգոստոսից 
 Չինաստան Լյաոնին, Լյաոյան, Չինաստան, 2010 թվականի օգոստոսից


== Ծանոթագրություններ ==


== Արտաքին հղումներ ==
Takaoka City official website Archived 2015-05-26 at the Wayback Machine. (անգլերեն)
An article about the Takaoka Daibutsu
Fushiki Hikiyama Festival in Takaoka Archived 2015-05-26 at the Wayback Machine.NHK(video)
Զոլոտայա Նիվա (ավան, Վելիկոնովոսյոլկովսկի շրջան)

Անվան այլ կիրառումների համար տե՛ս՝ Զոլոտայա Նիվա (այլ կիրառումներ)Զոլոտայա Նիվա (ուկրաիներեն՝ Золота Нива), ավան Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Զոլոտայա Նիվա ավանում բնակվում էր 346 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կասկովո (այլ կիրառումներ)

Կասկովո, կարող է վերաբերել՝

Կասկովո - գյուղ Ռուսաստանի Սմոլենսկի մարզի Գլինկովսկի շրջանի կազմում։
Կասկովո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Կասկովո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Ֆրանսիսկո դե Կևեդո

Ֆրանսիսկո Գոմես դե Կևեդո ի Սանտիբանիես Վիլյեգաս (իսպ.՝ Francisco Gómez de Quevedo y Santibáñez Villegas, սեպտեմբերի 17, 1580, Մադրիդ, Իսպանիա - սեպտեմբերի 8, 1645(1645-09-08)[…], Վիլյանուենա դե լոս Ինֆանտես, Սիուդադ Ռեալ, Կաստիլիա-Լա Մանչա, Իսպանիա), իսպանացի գրող։ Նրա երկերում սխոլաստիկայի դեմ պայքարն ու էպիկուրյան մատերիալիզմի պաշտպանությունը զուգորդված են ստոիկյան փիլիսոփայական քարոզի հետ, իսպանական պետության ու հասարակության քննադատությունը՝ «ժողովրդական միապետության» ու «վադքրիստոնեական հումանիզմի» իդեալի հետ («Աստծո քաղաքականությունը, Քրիստոսի կառավարումը և Սատանայի բռնապետությունը», մաս 1–2, հրատարակվել է 1626–1639 թվականներին, տրակտատ), սոցիալական արատների մերկացումը՝ ներդաշնակ մարդու վերածնության իդեալի ժխտման ու հոռետեսության հետ։ Իր երգիծական բանաստեղծություններում, «Դոն Պաբլո անունով խաբեբայի կյանքի պատմությունը» (մինչև 1609, հրատարակվել է 1626 թվականին) վեպում, «Երազներ» (1607–1623, հրատարակվել է 1627 թվականին) սոցիալ–քաղաքական պամֆլետների շարքում, «Հատուցման ժամ կամ Բանական Ֆորտունա» (1635, հրատարակվել է 1650 թվականին) նովելների ժողովածուում և այլ երկերում Քվեդոն ստեղծել է XVII–րդ դարի Իսպանիայի երգիծական–կենցաղային համայնապատկերը։


== Գրականություն ==
Otto von Leixner: Geschichte der fremden Literaturen. Teil 2. Leipzig: Verlag von Otto Spamer 1898
Jorge Luis Borges: Vorwortessay Francisco de Quevedo - Prosa und Gedichte in Persönliche Bibliothek. S. Fischer Verlag 1995 - ISBN 978-3596105946
Jorge Luis Borges: Essay Quevedo in Inquisitionen. S. Fischer Verlag 2007 - ISBN 978-3596105830


== Ծանոթագրություններ ==
Սևը՝ սպիտակին

«Սևը սպիտակին»,  Ռուբեն Դավիդ Գոնսալես Գալյեգոյի ինքնակենսագրական վեպն է, հրատարակել է 2002 թվականին, իսկ 2003 թվականին դարձել «Բուքեր` Ռուսաստանի հայտնություն» մրցանակի դափնեկիր։
Գիրքը վառ, անկեղծ և երբեմն ցնցող գույներով պատմում է խորհրդային ​​մանկատներում հիվանդ երեխաների կյանքի մասին։
Գիրքը թարգմանվել է տարբեր լեզուներով։ Մոսկվայի Անտոն Չեխովի անվան գեղարվեստական թատրոնում Մարիա Բրուսնիկայի կողմից բեմադրվել է համանուն նեկայացումը։ 2009 թվականի հոկտեմբերի 16-ին Օրյոլ քաղաքի «Свободное пространство» թատրոնում կայացել է համանուն ներկայացման առաջնելույթը։ Ռեժիսորը Գենադի Տրոստյանեցկին էր։
2017 «Սևը սպիտակին» գիրքը հնչյունավորվել է  «Вимбо» հնչյունավորման ստուդիայում։ Աուդիոգիրքը կարդացել է դերասան  Շիֆրինը, Էֆիմ Զալմանովիչը։ Ռեժիսոր` Դմիտրի Կրեմինսկի։


== Հեղինակի մասին ==
Ռուբեն Գալեգոն վենեսուելացու և իսպանուհու որդի է,  Իսպանիայի ժողովրդի կոմունիստական կուսակցության գլխավոր քարտուղար Իգնասիո Գալեոյի թոռն է։ Ծնվել է 1968 թվականին Կրեմլի հիվանդանոցում, Մոսկվայում։ Ծննդաբերության ժամանակ նրան ախտորոշել են մանկական ուղեղային կաթված։ Մանուկ հասակում նրան բաժանել են մորից, համարել են մահացած և ուղարկել մանկատուն։


== Ծանոթագրություններ ==


== Արտաքին հղումներ ==
О спектакле МХТ им. Чехова «Белое на чёрном»
О спектакле орловского театра «Свободное пространство» «Белое на чёрном»(չաշխատող հղում)
Страница спектакля «Белое на чёрном» орловского театра «Свободное пространство»
«Белым по чёрному» lib.ru
«Я сижу на берегу» — вторая книга Рубена Гальего (изд. Лимбус Пресс, 2005)
«Siluro rosso — La straordinaria storia di Ruben Gallego» — КРАСНАЯ ТОРПЕДА: НЕОБЫКНОВЕННАЯ ИСТОРИЯ РУБЕНА ГАЛЬЕГО  — фильм — участник 1-го Международного кинофестиваля в Риме 2006 г. (Режиссёр — Мара Кьяретти, Италия, 2006)
Աստերոիդների ցանկ (268301-268400)

Աստերոիդների ցանկ (268201-268300)  • Աստերոիդների ցանկ  • Աստերոիդների ցանկ (268401-268500)
 Աստերոիդների ցանկ (268201-268300)  • Աստերոիդների ցանկ  • Աստերոիդների ցանկ (268401-268500)
Խոռունք

Խոռունք կամ Խոռունիք (աղավաղված հայկական անվանումը՝ Խոռնիկալա ադրբ.՝ Xorniqala), գյուղ Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Աշխարհագրություն ==
Գտնվում է Շահբուզ գետի ակունքներից վերև, Քրտն գյուղից մոտ 4 կմ վեր, լեռնալանջին։


== Անվանում ==
Խոռատունիք և Խոռունիք գյուղանունները նվիրված էին Խոր-Արև աստծուն։ Եգիպտական արևի աստծու հնագույն անունը կոչվել է նաև Ռախոր, համադրված Ռա և Խոր արևի աստծու անուններից։ Ավեստերենում՝ Խուարնահ է։
Խոռունիք գյուղատեղին շրջակայի ադրբեջանախոս բնակչությունն անվանում է Խոռնիկալա, Խոռիկալա, որը նշանակում է Խոռնի բերդ։ Գյուղը հիշատակում է նաև Ստեփանոս Օրբելյանը Խոռունիք անունով։


== Պատմություն ==
Գյուղատեղում տեսանելի են հայկական գերեզմանատան և այլ շինությունների հետքեր։ Այն ունեցել է բերդ-ամրոց, որը գտնվում է գյուղին մոտիկ ժայռաշղթայի վրա։ Տեսանելի են ամրոցի հետքերը, պարիսպների ավերակները։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Արցախի Հանրապետության զինանշան

Արցախի Հանրապետության զինանշան, հանրապետության պետական ինքնիշխանության, նրա տարածքում ապրող ժողովուրդների պետական միասնության, կառուցվող ազատ, իրավական պետության խորհրդանիշն է. հաստատվել է Արցախի գլխավոր խորհրդի կողմից 1992 թվականի նոյեմբերի 17-ի որոշմամբ։
Իրենից ներկայացնում է մի թևատարած արծիվ, որը կրում է Արտաշեսյանների արքայատոհմի թագը, իսկ գլխավերևում տարածվում են արևի ճառագայթները։ Կենտրոնում դրված է վահան, որի վրա պատկերված են Արցախի դրոշը (հորիզոնական դիրքով) և Ստեփանակերտի մոտ գտնվող «Մենք ենք մեր սարերը» («Տատիկ և Պապիկ») հուշարձանը՝ Մեծ Քիրս լեռան ֆոնին։ Ներքևի մասում արծվի ճանկերի մեջ խաղողի վազեր են, թթենու պտուղներ, ցորենի հասկեր։ Վերևի կիսաշրջանաձև ժապավենի վրա արված է հայերեն մակագրություն՝ «Լեռնային Ղարաբաղի Հանրապետություն-Արցախ»։ Զինանշանի հեղինակն է Լավրենտ Ղալայանը։
Լյուբով Սոբոլ

Լյուբով Էդուարդի Սոբոլ (ռուս.՝ Любо́вь Эдуа́рдовна Со́боль, ի ծնե՝ Ֆեդենյովա (ռուս.՝ Феденёва), սեպտեմբերի 13, 1987(1987-09-13), Լոբնյա, Մոսկվայի մարզ, ՌԽՖՍՀ, ԽՍՀՄ), ռուս քաղաքական և հասարակական գործիչ, Կոռուպցիայի դեմ պայքարի հիմնադրամի իրավաբան, Ապագայի Ռուսաստանը կուսակցության անդամ, Ռուսաստանի ընդդիմության համակարգող խորհրդի անդամ (2012-2013)։


== Կենսագրություն ==
Ծնվել է 1987 թվականին Լոբնյայում։ 2004 թվականին արծաթե մեդալով ավարտել է միջնակարգ դպրոցի գիմնազիան։ 2004 ընդունվել է Մոսկվայի պետական իրավաբանական ակադեմիայի Իրավագիտության ինստիտուտ։ Սովորելուն զուգահեռ աշխատել է Մոսկվայի Պրեսնյայի շրջանային դատարանում որպես դատական նիստի քարտուղար և դատավորի օգնական։ 2006 թվականին ընդունվել է Մոսկվայի պետական համալսարանի իրավագիտության ֆակուլտետ, որը ավարտել 2011 թվականին կարմիր դիպլոմով։
2011-2012 թվականներին մասնակցել է «Անտիսելիգեր» և «Պոսլեդնյայա օսեն» քաղաքացիական ֆորումների, ընդդիմադիր ցույցերի, Աստրախանի կամավորական շարժմանը և Կրիմսկի օգնության շարժմանը, եղել է տարբեր մակարդակների ընտրությունների դիտորդ։ 2011 թվականի մարտից աշխատում է Ալեքսեյ Նավալնու կողմից կոռուպցիայի դեմ պայքարի նպատակով ստեղծած ՌոսՊիլ նախագծի իրավաբան։


== Ծանոթագրություններ ==
Մելպոմենե

Մելպոմենե (հին հունարեն՝ Μελπομένη - «երգող կին»), հունական դիցաբանության մեջ ողբերգության մուսան, սկզբում համարվել է ընդհանրապես երգի, ապա՝ տխուր երգի մուսա։ Զևսի և Մնեմոսինեի դուստրն է, սիրենների մայրը։
Մելպոմենեն պատկերվել է որպես բարձրահասակ կին, գլխին ժապավեն (ստրոֆոն), կապած խաղողի տերևներից կազմած պսակով, հագին թատերական թիկնոց, ոտքերին՝ կոտուռններ, մի ձեռքին ողբերգության դիմակ, մյուս ձեռքին՝ սուր կամ մահակ (աստվածների կամքը դրժած մարդու պատժի անխուսափելիության սիմվոլ)։
Համաձայն Դիոդորոս Սիկիլիացու՝ անունն ստացել է մեղեդու (մելոդիա) անունից, որն ուրախացնում է լսողներին։
Մելպոմենեի պատվին Հերոդոտոսն անվանակոչել է իր «Պատմության» 4-րդ գիրքը։
Մելպոմենե այլաբանորեն նշանակում է՝ ընդհանրապես թատրոն կամ ողբերգության բեմական մարմնավորում։

Մուսայի անունով է կոչված Մելպոմենե (18) աստերոիդը՝ հայտնաբերված 1852 թվականին։


== Ծանոթագրություններ ==


== Արտաքին հղումներ ==
Primary sources and basic information concerning Melpomene
Warburg Institute Iconographic Database (ca 50 images of Melpomene) Archived 2013-11-10 at the Wayback Machine.
Չաք Բերի

Չարլզ Էդվարդ Անդերսոն «Չաք» Բերին (հոկտեմբերի 18, 1926(1926-10-18)[…], Սենթ Լուիս, Միսսուրի, ԱՄՆ - մարտի 18, 2017(2017-03-18)[…], St. Charles, Միսսուրի, ԱՄՆ), ամերիկացի կիթառահար, երաժիշտ և կոմպոզիտոր։ Համարվում է վաղ ռոքնռոլի ամենահայտնի երաժիշտներից մեկը։ «Maybellene» (1955 թ), «Roll Over Beethoven» (1956 թ), «Rock and Roll Music» (1957 թ) և «Johnny B. Goode» (1958 թ) երգերով Չաք Բերին զարգացրել և կատարելագործել է ռիթմ ընդ բլյուզը՝ գլխավոր էլեմենտների, որոնք դարձրել են ռոքնռոլը առանձնահատուկ։ Օգտագործելով կիթառի սոլոները և կենտրոնացնելով երգերի բառերը պատանիների կյանքի ու սպառողականության վրա, նա հետագա ռոք երաժշտության վրա մեծ ազդեցություն է թողել։


== Ծանոթագրություններ ==


== Գրականություն ==
Bruce Pegg: Brown Eyed Handsome Man: The Life and Hard Times of Chuck Berry. Taylor & Francis 2005, ISBN 978-0-415-93751-1.
Chuck Berry: Die Autobiographie. Das Buch zum Film. Hail Hail Rock'n Roll. Moewig, Rastatt 1988, ISBN 978-3-8118-1026-6.
Krista Reese: Chuck Berry. Mr Rock n′ Roll. Proteus Books, London, New York 1982, ISBN 086276 018 6.
Morten Reff: The Chuck Berry International Directory Volume 1. Music Mentor Books, York 2008, ISBN 978-0-9547068-6-9.
Fred Rothwell: Long Distance Information. Chuck Berry′s Recorded Legacy. Music Mentor Books, York 2001, ISBN 0-9519888-2-4.


== Արտաքին հղումներ ==
Offizielle Website
Ausführliche englischsprachige Diskographie und Bibliographie
Chuck Berry bei der Rock’n’Roll AG Archived 2009-02-19 at the Wayback Machine.
Englischsprachige Fanseite aus Deutschland
1990er Backstage Vertrag
Gefängnisstrafe frühe 1960er
www.chuckberry.us
Չաք Բերի (անգլ.) Internet Movie Database կայքում
Chuck Berry (Character)(անգլ.)  Internet Movie Database կայքում:
Զագուբե (գյուղ, Վոլխովսկի շրջան)

Զագուբե (ռուս.՝ Загубье), գյուղ Ռուսաստանի Լենինգրադի մարզի Վոլխովսկի շրջանի կազմում։
Բնակչությունը 2007 թվականին գրանցված տվյալներով կազմում էր 68 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քեյ Բեյլի Հաթչիսոն

Քեյ Բեյլի Հաթչիսոն (անգլ.՝ Kay Bailey Hutchison, ի ծնե Քեթրին Էն Բեյլի, Kathryn Ann Bailey, հուլիսի 22, 1943(1943-07-22), Գալվեսթոն, Տեխաս, ԱՄՆ), ամերիկացի քաղաքական գործիչ, ՆԱՏՕ-ում ԱՄՆ մշտական ներկայացուցիչ 2017 թվականի օգոստոսի 28-ից։ 1993-2013 թվականներին ԱՄՆ սենատոր Տեխաս նահանգից, Հանրապետական կուսակցության անդամ։


== Կենսագրություն ==
Քեյ Բեյլի Հաթչիսոնը ծնվել է 1943 թվականի հուլիսի 22-ին Գալվեստոնում։ Ավարտել է Լա Մարկ քաղաքի դպրոցը, այնուհետև սովորել է Օստինի Տեխասի համալսարանում՝ այն ավարտելով 1967 թվականին։
1972-1976 թվականներին եղել է Տեխասի Ներկայացուցիչների պալատի անդամ, 1976-1978 թվականներին՝ տրանսպորտի անվտանգության ազգային խորհրդի փոխնախագահ։ 1982 թվականին մասնակցել է ԱՄՆ Ներկայացուցիչների պալատի՝ Տեխասի 3-րդ շրջանի (գտնվում է Դալասում) ընտրություններին, սակայն սկզբնական ընտրություններում պարտվել է Սթիվ Բարթլեթին (Steve Bartlett): 1990 թվականից մինչև 1993 թվականը եղել է Տեխասի գանձապետ (անգլ.՝ Texas State Treasurer)։
1993 թվականին ազատվել է ԱՄՆ-ի սենատորի պաշտոնից, քանի որ նախկին սենատոր Լոյդ Բենթսենն ընդունել է ԱՄՆ-ի ֆինանսների նախարարի պաշտոնը զբաղեցնելու առաջարկը։ Բենթսենի փոխարեն ժամանակավորապես նշանակվել է դեմոկրատ Ռոբերտ Քրյուգերը, սակայն պահանջվում էր ընտրությունները հաստատել, թե ով է լինելու սենատորը մինչև Բենթսենի ժամկետի ավարտը մնացած ժամանակի համար։
Այդ արտահերթ ընտրությունները (անգլ.՝ United States Senate special election in Texas) կայացել են 1993 թվականի հունիսի 6-ին, և թեկնածուներն են եղել Ռոբերտ Քրյուգերը (Դեմոկրատներից) և Քեյ Բեյլի Հաթչիսոնը (Հանրապետականներից)։ Հաթչիսոնը հաղթել է՝ հավաքելով ընտրողների ձայների 67,34 %-ը։ Այսպիսով, նա դարձել Է ԱՄՆ-ի Սենատում Տեխասը ներկայացնող առաջին կինը, և 1993 թվականի հունիսի 14-ից սկսել է իր աշխատանքը որպես ԱՄՆ-ի սենատոր Տեխաս նահանգից։
Հաթչիսոնն այդ պաշտոնում վերընտրվել է 1994, 2000 և 2006 թվականներին։ 2012 թվականի ընտրություններին նա չի մասնակցել։ Նրա փոխարեն ընտրվել է Թեդ Քրուզը, ինչպես նաև Հանրապետական կուսակցության ներկայացուցիչը, որը պաշտոնապես սենատոր է դարձել 2013 թվականի հունվարի 3-ից։
2013 թվականի փետրվարից Քեյ Բեյլի Հաթչիսոնն աշխատել է որպես ավագ փաստաբան (անգլ.՝ senior counsel) Դալասի Bracewell & Giuliani իրավաբանական ընկերությունում։


== Ընտանիք ==
Քեյ Բեյլի Հաթչիսոնն երկրորդ անգամ ամուսնացել է 1982 թվականին Դալասի դատախազ և քաղաքական գործիչ Ռեյ Հաթչիսոնի (Ray Hutchison) հետ։
Քեյ Բեյլին և Ռեյ Հաթչիսոնը ունեն երկու երեխա՝ Հյուսթոն Թեյլորը (որդի) և Քեթրին Բեյլին (դուստր)։


== Ծանոթագրություններ ==
Լիստվենիչնայա (Չուլասի վտակ)

Անվան այլ կիրառումների համար տե՛ս՝ Լիստվենիչնայա (այլ կիրառումներ)Լիստվենիչնայա  (ռուս.՝ Лиственничная ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Յոժուգա գետի ձախ ափին՝ 8 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000048440
Հիդրոլոգիական ուսումնասիրությունների կոդը - 103004844
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վիագրանդե

Վիագրանդե (իտալերեն՝ Viagrande)՝ կոմունա Իտալիայում, Սիցիլիա մարզում՝ Կատանիայի գավառում։
Բնակչությունը կազմում է 7225 մարդ, 2004 թվականի տվյալներով բնակչության խտությունը կազմում է 722 մարդ/կմ²։ Զբաղեցնում է 10 կմ² մակերես տարածք։ Փոստային ինդեքսն է՝ 95029։ Հեռախոսային կոդը՝ 095։
Բնակավայրի հովանավորն է համարվում սուրբ Սան Մաուրոն։ Քաղաքի տոնը նշվում է հունվարի 15-ին։


== Արտաքին հղումներ ==
Բնակավայրի պաշտոնական կայք (իտալ.)
Սրբոց Նահատակաց եկեղեցի (Աղավնո)

Անվան այլ կիրառումների համար տե՛ս Սրբոց Նահատակաց եկեղեցի (այլ կիրառումներ) և Սուրբ Նահատակաց եկեղեցի (այլ կիրառումներ):
Սրբոց Նահատակաց եկեղեցի (նաև՝ Սուրբ Նահատակաց եկեղեցի, Նահատակաց Սուրբ եկեղեցի), հայկական առաքելական եկեղեցի Արցախի Հանրապետության Քաշաթաղի շրջանի Աղավնո գյուղում՝ Հայաստան-Արցախ հսկիչ-անցագրային կետի մոտ։ 
Կրոնական կառույցը բաղկացած է եկեղեցուց և Արցախյան ազատամարտի հուշահամալիրից, որտեղ տեղադրված քարե սալիկների վրա գրված են Բերձորի և հարակից տարածքների ազատագրական և ինքնապաշտպանական մարտերում նահատակված մի շարք ազատամարտիկների անուններ։
2022 թվականի օգոստոսի 26-ին Աղավնո գյուղը, այդ թվում՝ Սրբոց Նահատակաց եկեղեցին, հանձնվել է Ադրբեջանի զինված ուժերի վերահսկողության ներքո։


== Պատմություն ==
Սրբոց Նահատակաց եկեղեցու կառուցումը նախաձեռնել է «Ազգային ինքնորոշում միավորում» կուսակցությունը կառույցի անդամների և բարերարների հովանավորությամբ, այդ թվում՝ ամերիկահայ Վահե Կարապետյանի։ Շինարարությունն ավարտվել է 2002 թվականին և նույն թվականի հուլիսին օծվել։ Եկեղեցին նվիրված է Բերձորի և հարակից տարածքների ազատագրական և ինքնապաշտպանական մարտերում զոհված ազատամարտիկների հիշատակին, ինչից էլ ստացել է իր անունը։
Եկեղեցու ճարտարապետը Բաղդասար Արզումանյանն է։ Շինարարության համար ծախսվել է 80․000 ԱՄՆ դոլար (այդ ժամանակ շուրջ 45 միլիոն ՀՀ դրամ)։ 
2020 թվականի նոյեմբերի 9-ին Հայաստանի Հանրապետության վարչապետ Նիկոլ Փաշինյանը համաձայնել է Ադրբեջանի Հանրապետության նախագահ Իլհամ Ալիևի և Ռուսաստանի Դաշնության նախագահ Վլադիմիր Պուտինի հետ միասին ստորագրել եռակողմ համաձայնագիր, որով Աղավնո գյուղը, այն Գորիսին ու Ստեփանակերտին կապող ավտոճանապարհը, այդ թվում՝ Սրբոց Նահատակաց եկեղեցին, անցել է Արցախի Հանրապետությունում տեղակայված Ռուսաստանի Դաշնության զինված ուժերի խաղաղապահ զորախմբի վերահսկողությանը։ 

		
		
		


== Կրոնական կարգավիճակ ==
Սրբոց Նահատակաց եկեղեցին պատկանում է Հայ առաքելական եկեղեցու Արցախի թեմին։ 2021 թվականի նոյեմբերի 15-ի դրությամբ այն գործող է։ Եկեղեցում պարբերաբար կազմակերպվում է մկրտության արարողություն։ 2021 թվականի հոկտեմբերի 3-ին Արցախի թեմի առաջնորդ Տեր Վրթանես եպիսկոպոս Աբրահամյանի, թեմի քահանաների, այդ թվում՝ Տեր Բենիամին քահանա Ծատուրյաին կողմից, Աղավնո համայնքի ղեկավար Անդրանիկ Չավուշյանի կնքահայրությամբ եկեղեցու անցկացվել է համայնքի 60 բնակչի մկրտության արարողություն։ 2021 թվականի նոյեմբերի 15-ին Սրբոց Նահատակաց եկեղեցում անցկացվել է Աղավնո համայնքի մի շարք բնակիչների մկրտության արարողությունը։


== Արցախյան ազատամարտի հուշահամալիր ==
Սրբոց Նահատակաց եկեղեցու կողքին է գտնվում Բերձորի և հարակից տարածքների ազատագրական և ինքնապաշտպանական մարտերի ժամանակ զոհված մի շարք ազատամարտիկների հիշատակին նվիրված հուշահամալիրը, այն կազմված է 4 քարե սալիկներից, որոնց վրա վերին մասում փորագրված է «Նրանք հավերժ մեզ հետ են», իսկ ներքևի մասում նահատակված ազատամարտիկների անունները։ 

Հուշատախտակներին գրված են հետևյալ ազատամարտիկների անունները՝ 


== Ծանոթագրություններ ==
Sub Urban

Դենի Մեզոնյև (անգլ.՝ Dany Maisonneuve; մարտի 2, 1989(1989-03-02), Նյու Ջերսի, ԱՄՆ), առավել հայտնի է որպես Sub Urban,, ամերիկացի երգիչ, երգերի հեղինակ և պրոդյուսեր։ Հայտնի է դարձել «Cradles» սինգլի թողարկումից հետո։


== Կենսագրություն ==
Ծնվել է 2000 թվականին ԱՄՆ-ի Նյու Ջերսի քաղաքում։ Իրական անունը Դենի Մեզոնյև է։


== Կարիերա ==
Դեռ մանկուց հետաքրքրվել է երաժշտությամբ և զբաղվել է դաշնամուրով ավելի քան 9 տարի։
Փորձել է երգ արտադրել «Ableton» անվանմամբ երաժշտական ծրագրային ապահովության օգնությամբ։ Երբ Sub Urban-ը առաջին անգամ փորձել է երաժշտություն ստեղծել դրա օգնությամբ, նա հավանել է ստացված աշխատանքը։ Սակայն նրա գիտելիքները բավական չեն եղել և Դենին՝ կատարելագործվելու համար սկսել է տարբեր տեսանյութեր ուսումնասիրել ՅուԹյուբում։
2019 թվականի հունվարին նա թողարկել է «Cradles» սինգլը։ Այն հեղինակային իրավունքներ չուներ, ինչը նշանակում է, որ երգը ազատ օգտագործման համար է։ Սինգլը տեղադրվել է YouTube հոսթինգում՝ NoCopyrightSounds ալիքով, 2019 թվականի հունվարի 5-ին։
Քանի որ երգը պաշտպանված չէր հեղինակային իրավունքներով, մարդիկ սկսել են այն օգտագործել տարբեր վիդեոներում, հղումներ թողելով պաշտոնական տեսահոլովակի վրա։ Թողարկումից հետո երգը դեռ հայտնի չի եղել։ Սակայն հետո այն սկսել է օգտագործվել ՏիկՏոկ ցանցի օգտատերերի կողմից, ինչի շնորհիվ էլ երգը հայտնի է դարձել։
Երգը մոտ 48 միլիոն դիտում է հավաքել NoCopyrightSounds ալիքում և մոտ 65 միլիոն Spotifyում։ Դրանից հետո Sub Urban-ը թողարկել է երգի պաշտոնական տեսահոլովակը ՅուԹյուբում։


== Սկավառակագրություն ==


=== Մինի ալբոմներ ===


=== Սինգլներ ===


== Ծանոթագրություններ ==
5.    "Sub Urban Wiki, Bio, Age, Girlfriend, Net Worth" Retrieved on 13 August 2021. 


== Արտաքին հղումներ ==
Sub Urban-ի ինստագրամյան կայքէջ
Sub Urban-ի թվիթթերյան կայքէջ
Sub Urban-ի ՅուԹյուբյան կայքէջ
Արևմտասիբիրական լայկա

Արևմտասիբիրական լայկա, համընդհանուր որսորդական լայկա շան ռուսական ցեղատեսակ։ 19-րդ դարում Արևմտյան Սիբիրի տարածքում ապրում է լայկա շների երկու ցեղատեսակ։ 20-րդ դարում նրանց խաչասերումից առաջացավ նոր շան ցեղատեսակ։


== Պատկերասրահ ==

		
		
		
		


== Գրականոււթյուն ==


=== Ռուսերեն ===
Dmitrieva-Sulima, M., "Laika and Hunting With It", Sanct-Peterburg, 1911. Republished by Aquarium, Moscow, 2003.
Ioannesyan, A. P., "Materials on Breeding of Hunting Dogs," "West Siberian Laika", pages 29–32, Moscow, 1990.
Vakhrushev, I. I. and M. G. Volkov, "Hunting Laikas", Zagotizdat, Moscow, 1945.
Voilochnikov, A. T. and Voilochnikova, S.D. "Laikas and Hunting With Them", Lesnaya Promyshlennost, Moscow, 1972.
Voilochnikov, A. T. and Voilochnikova, S.D. "Which Breed of Laikas is the Best?", "Hunting and Hunting Industry", issue 10, page 30 -31, 1972.
Voilochnikov, A. T. and Voilochnikova, S.D. "Hunting Laikas", Lesnaya Promyshlennost, Moscow, 1982.


=== Անգլերեն ===
Cherkassov, A. A., 1884, "Notes of an East Siberian Hunter", A. S. Suvorin, Sanct Peterburg. Translated in English by Vladimir Beregovoy and Stephen Bodio and published by AuthorHouse, Bloomington, IN, 2012.
Beregovoy, Vladimir, "Hunting Laika Breeds of Russia", Crystal Dream Publishing, USA, 2001.


=== Գերմաներեն ===
Jagdlaikarassen Russlands, 2013, Verlag Laika-Klub, Germany, ISBN 1-59146-037-9, Translated into German by Tina and Edda Thalis, Christine and Dieter Klingelhoeller.


== Արտաքին հղումներ ==
Западносибирская лайка (досье породы)
Կամիշևկա (այլ կիրառումներ)

Կամիշևկա, կարող է վերաբերել՝

Կամիշևկա - գյուղ Ռուսաստանի Լենինգրադի մարզի Վիբորգսկի շրջանի կազմում։
Կամիշևկա - գյուղ Ռուսաստանի Լիպեցկի մարզի Զադոնսկի շրջանի կազմում։
Կամիշևկա - գյուղ Ռուսաստանի Դաշնության Ռոստովի մարզի Մատվեևո-Կուրգանսկի շրջանում
Կամիշևկա - գյուղ Ռուսաստանի Դաշնության Ռոստովի մարզի Օռլովսկի շրջանում
Կամիշևկա - քաղաքատիպ ավան Ուկրաինայի Դոնեցկի մարզի Սելիդովոյի քաղաքային խորհուրդում